Na temelju članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15. – pročišćeni tekst, 2/18. i 3/18. – pročišćeni tekst, 4/20., 25/20., 3/21. i 4/21 – pročišćeni tekst), članka 3. Proračuna Koprivničko-križevačke županije za 2022. godinu i projekcije za 2023. i 2024. godinu („Službeni glasnik Koprivničko-križevačke županije“ broj 25/21.), članka 9. Odluke o izvršavanju Proračuna Koprivničko-križevačke županije za 2022. godinu („Službeni glasnik Koprivničko-križevačke županije“ broj 25/21.) i točke IV. Programa 1006 Konkurentno gospodarstvo, Tekući projekt T 100093 Potpore male vrijednosti po direktivi 1407, KLASA:400-06/21-01/16, URBROJ:2137/1-04/08-21-2 od 22. studenoga 2021. godine, Župan Koprivničko-križevačke županije raspisuje

**J A V N I P O Z I V**

**ZA AKTIVNOST A 100021**

**ŽUPANIJSKI OBRTNIČKI I GOSPODARSKI SAJMOVI**

**I.**

Pozivaju se poduzetnici (tvrtke, obrti i zadruge) i poljoprivrednici (OPG-i registrirani sukladno članku 15. Zkona o OPG-u), koji tijekom 2022. godine sudjelujući na tuzemnim i međunarodnim sajmovima i manifestacijama promoviraju vlastite proizvode, da dostave svoje zahtjeve skladno s Aktivnošću A 100021 za koju je rezervirano 190.000,00 kuna.

**II.**

Županija će subvencionirati 50% nastalih troškova (izložbeni prostor/smještaj/prijevoz), maksimalno 10.000,00 kn po izlagaču. PDV nije prihvatljiv trošak.

**III.**

Prilikom podnošenja zahtjeva (obrazac A100021/21 - I.) potrebno je priložiti slijedeću dokumentaciju:

1. račune i ugovore za izložbeni prostor,
2. izvod iz žiro-računa kao dokaz o izvršenom plaćanju,
3. barem jednu sliku izložbenog prostora,
4. potvrdu da imate podmirene obveze prema Županiji, što po službenoj dužnosti pribavlja Upravni odjel za gospodarstvo, komunalne djelatnosti i poljoprivredu,
5. potvrdu da imate podmirene obveze poreza i doprinosa na i iz plaće što dokazujete Potvrdom Porezne uprave o stanju nepodmirenih obveza po osnovi javnih davanja o kojima službenu evidenciju vodi Porezna uprava / Potvrdom Porezne uprave o obročnoj otplati poreznog duga, ne starijom od 30 dana od dana podnošenja zahtjeva,
6. Izjavu o korištenim potporama male vrijednosti za gospodarski subjekt koji podnosi zahtjev i njemu povezanim osobama. Upravni odjel će po službenoj dužnosti također izvršiti uvid u Internet aplikaciju registra državnih potpora i potpora male vrijednosti.

**IV.**

Zahtjev upotpunjen dokumentacijom navedenom u točki III. Javnog poziva, podnosi se do iskorištenja sredstava, a najkasnije do 30.11.2022. godine na adresu:

Koprivničko-križevačka županija

Upravni odjel za gospodarstvo, komunalne djelatnosti i poljoprivredu,

Antuna Nemčića , 48000 Koprivnica

ili na e-mail: [pisarnica@kckzz.hr](mailto:pisarnica@kckzz.hr) ili [jasna.sabolic@kckzz.hr](mailto:jasna.sabolic@kckzz.hr).

**Nepotpuni zahtjevi neće se razmatrati.**

**V.**

Župan donosi Zaključak temeljem kojeg će Upravni odjel za financije, proračun i javnu nabavu izvršiti isplatu subvencioniranog iznosa na žiro-račun podnosioca zahtjeva tj. izlagaču.

**VI.**

Temeljem Uredaba komisije (EU) br. 1407/2013 i 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore i Uredbe komisije (EU) 2020/972 od 02.07.2020. i Zakona o državnim potporama („Narodne novine“ broj 47/14. i 69/17.), izlagaču će se izdati Potvrda o dodijeljenoj potpori male vrijednosti te će vrijednost iste biti unesena u Internet aplikaciju registara državnih potpora i potpora male vrijednosti.

**VII.**

Ovaj Javni poziv objavljuje se na Internet stranici Koprivničko-križevačke županije ([www.kckzz.hr](http://www.kckzz.hr)/ Javni pozivi), HOK Obrtničke komore Koprivničko-križevačke županije ([www.obrtnicka-komora-koprivnica.hr](http://www.obrtnicka-komora-koprivnica.hr)), HGK Županijske komore Koprivnica ([www.hgk.hr/zupanijska-komora-koprivnica](http://www.hgk.hr/zupanijska-komora-koprivnica)), Internet stranicama PORE Razvojne agencije Koprivničko-križevačke županije ([www.pora.com.hr](http://www.pora.com.hr)) i obavijest o Javnom pozivu u tjednom listu Podravski list.

Sve informacije se mogu dobiti u Upravnom odjelu za gospodarstvo, komunalne djelatnosti i poljoprivredu, na telefon 048/658-235 ili na e-mail: [jasna.sabolic@kckzz.hr](mailto:jasna.sabolic@kckzz.hr) .

**ŽUPAN**

**KOPRIVNIČKO-KRIŽEVAČKE ŽUPANIJE**

KLASA:303-01/22-01/1

URBOJ:2137-04/08-22-1

Koprivnica, 15. ožujak 2022.

**Ž U P A N :**

**Darko Koren, ing. građ.**